als_Latn dik_Latn sag_Latn
Gjithçka është gati për fillimin e pjesës së dytë të garave në futbollin tonë. Kështu thotë Federata e Futbollit të Kosovës (FFK).
Komitetit Ekzekutiv i Federatës së Futbollit të Kosovës (KE i FFK-së), sot nën drejtimin e Fadil Vokrrit, kryetar, mbajti mbledhjen e vet të radhës, ku është diskutuar për shumë çështje me rëndësi për futbollin e Kosovës, e më theks të veçantë për fillimin e fazës së dytë të garave, që nisin në fundjave.
“Për një fillim sa më të mirë janë mbajtur testet për gjyqtarë, të cilët kanë treguar mjaft sukses si dhe është mbajtur takim me kontrollorë dhe vëzhgues. Po ashtu, Komisioni për inspektim e fushave është në përfundim të punës së vet dhe shpejt do të jap mendimin e tij për të gjitha fushat e futbollit”, është thënë në njoftimin e FFK-së.
Sipas këtij njoftimi, KE u njoh edhe me afatin kalimtar dimëror ku ishin paraqitur 195 kërkesa në të gjitha rangjet garuese, ku pastaj Komisioni do të shqyrtojë kërkesat e klubeve dhe futbollistëve një për një.
KE ka debatuar edhe për ngastrat që ka ofruar komuna e Prishtinës për ndërtimin e stadiumit kombëtar, kështu që u vendos që një grup anëtarësh të KE veç Komisionit që është përbërje nga FFK-a-MKRS dhe komuna, t’i vizitojnë këto dy ngastra.
Gjithashtu, KE debatoi edhe rreth takimeve që kanë pasur kryetari Fadil Vokrri dhe sekretari i përgjithshëm Eroll Salihu me zyrtarë të larët nga UEFA, me të cilët u bisedua rreth gjetjes së zgjidhjes për tejkalimin e pengesave ligjore për anëtarësim të FFK-së.
Po ashtu do të vazhdohet intensifikimi i takimeve ndërmjet zyrtarëve të FFK-së dhe UEFA për të arritur objektivat që ka FFK-ja.
KE dhe krerët e FFK-së është duke u angazhuar që për datat e lira të FIFA-së të gjejnë rival, për përfaqësuesen e Kosovës që të zhvillojë ndeshje miqësore. /KosovaPress/
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ndërmarrja publike “Termokos” ka njoftuar sot përmes një komunikate se, për shkak të...
Dita Botërore e Shëndetit është caktuar 7 prilli që është dhe dita e themelimit të...
Libri “ Do ta vendosim kufirin” i Kaqusha Jasharit u vlerësua nga të pranishmit të jetë si...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn